text: Exposició "Mia Anima Nera" , a càrrec de col·lectiu The perfect lover" | Guia BCN: agenda d'activitats, directoris i cursos de Barcelona Exposició "Mia Anima Nera" , a càrrec de col·lectiu The perfect lover"
  Exposició "Mia Anima Nera" , a càrrec de col·lectiu The perfect lover"
  La Blueproject Foundation presenta l'exposició Mia anima nera, del col·lectiu The Perfect Lover, format per Jesús Alcaide, Javier Pividal i Sergio Porlán. La mostra podrà ser vista a la Sala Project del 25 d'octubre de 2019 al 12 de gener de 2020.
  En un moment en què des dels ordres d'allò polític i social es pretén la transparència, la claredat i la concisió, des dels règims simbòlics de les produccions artístiques contemporànies seguim treballant a partir de la foscor, l'opacitat i allò complex. Mia anima nera és un projecte que es construeix des d'aquestes coordenades, un joc a tres bandes on l'autoria és un concepte contaminat. Ja no hi ha mort de l'autor sinó que aquest s'ha deixat seduir pel text d'altres.
  El projecte és la segona aparició en escena d'una relació còmplice que reivindica l'opacitat del llenguatge per poder qüestionar la construcció de la realitat. Es proposa com un exercici dialògic, un espai d'interferències, un territori de negociació en què les peces es carreguen de nous sentits en entrar en contacte amb l'altre.
  De dimarts a divendres, excepte 1 de novembre, 6 de desembre, 24 de desembre, 25 de desembre, 26 de desembre de 10:00h a 20:00h Entrada Gratuïta.